2020. gada Noteikumi Nr.

Rīgā (prot. Nr.   .§)

**Mācību pārvaldības sistēmas noteikumi**

Izdoti saskaņā ar

Valsts un pašvaldību institūciju

 amatpersonu un darbinieku

atlīdzības likuma 27. panta piekto daļu

**I. Vispārīgie jautājumi**

1. Noteikumi nosaka Mācību pārvaldības sistēmas (turpmāk - informācijas sistēmas) struktūru, tajā iekļaujamos datus, to apstrādes noteikumus un kārtību.

2. Informācijas sistēmas pārzinis un turētājs ir Valsts administrācijas skola (turpmāk - skola). Skola, sniedzot profesionālās attīstības un kompetences pilnveides iespējas, izmanto informācijas sistēmu, lai nodrošinātu informācijas pieejamību par:

2.1. mācību dalībniekiem, kuri skolā apguvuši profesionālās attīstības un kompetences pilnveides kursus vai apmācības (turpmāk - mācības);

2.2. mācībām, kuras pieejamas mācību dalībniekiem;

2.3. grāmatvedības prasību izpildi un mācību statistikas datiem.

3. Informācijas sistēmā iekļauj datus par:

3.1. mācību koordinatoriem, pasniedzējiem, mācību dalībniekiem un pakalpojumu sniedzējiem;

3.2. mācībām, mācību materiāliem un mācību grupām;

3.3. mācību dalībnieku iegūtajiem sertifikātiem;

3.4. mācību dalībnieku anketu un testu rezultātiem.

**II.  Informācijas** **sistēmas** **struktūra** **un** **tajā iekļaujamie** **dati**

4. Informācijas sistēmu veido šādas sadaļas:

4.1. lietotāji;

4.2. mācību katalogs;

4.3. mācību materiāli;

4.4. sertifikāti;

4.5. mācību grupas;

4.6. anketu un testu rezultāti.

5. Informācijas sistēmā ir šādas lietotāju grupas:

5.1. mācību koordinatori (skolas amatpersona vai darbinieks);

5.2. iestāžu koordinatori (ir valsts vai pašvaldības institūcijas nozīmēta amatpersona vai darbinieks darbam ar informācijas sistēmu);

5.3. mācību dalībnieki;

5.4. pasniedzēji;

5.5. pakalpojumu sniedzēji.

6. Par skolas mācību koordinatoru un par iestāžu koordinatoru iekļauj šādus datus:

6.1. vārds (vārdi);

6.2. uzvārds;

6.3. personas kods;

6.4. darba vieta:

6.4.1. nosaukums;

6.4.2. amats;

6.4.3. elektroniskā pasta adrese;

6.4.4. tālrunis;

6.4.5. mobilais tālrunis;

6.4.6. strādā līdz (datums);

6.5. deklarētās dzīvesvietas adrese (norāda republikas pilsētu vai novadu);

6.6. bankas konts IBAN;

6.7. ziņas par sertifikātu (datums, mācību pasākums, sertifikāta datne).

7. Par pasniedzēju iekļauj šādus datus:

7.1. vārds (vārdi);

7.2. uzvārds;

7.3. personas kods;

7.4. darba vieta:

7.4.1. nosaukums;

7.4.2. amats;

7.4.3. elektroniskā pasta adrese;

7.4.4. tālrunis;

7.4.5. mobilais tālrunis;

7.4.6. mācību pasākuma apraksts.

8. Par mācību dalībnieku iekļauj šādus datus:

8.1. vārds (vārdi);

8.2. uzvārds;

8.3. personas kods;

8.4. vecums;

8.5. dzimums;

8.6. izglītība;

8.7. darba vieta:

8.7.1. nosaukums;

8.7.2. reģistrācijas numurs;

8.7.3. amats;

8.7.4. elektroniskā pasta adrese;

8.7.5. tālrunis;

8.7.6. mobilais tālrunis;

8.7.7. strādā līdz (datums);

8.8. deklarētās dzīvesvietas adrese (norāda republikas pilsētu vai novadu);

8.9. faktiskās darbības veikšanas vieta (republikas pilsētas vai novada nosaukums);

8.10. darbavietas faktiskā atrašanās vieta (republikas pilsētas vai novada, pilsētas vai pagasta nosaukums);

8.11. bankas konts IBAN;

8.12. ziņas par sertifikātu (datums, mācību pasākums, sertifikāta datne).

9. Par pakalpojuma sniedzēju iekļauj šādus datus:

9.1. vārds (vārdi);

9.2. uzvārds;

9.3. personas kods;

9.4. darba vieta:

9.4.1. nosaukums;

9.4.2. amats;

9.4.3. elektroniskā pasta adrese;

9.4.4. tālrunis;

9.4.5. mobilais tālrunis;

9.4.6. strādā līdz (datums).

10. Mācību katalogā iekļauj šādus datus:

10.1. mācību pasākuma apraksts:

10.1.1. mācību kursa programma;

10.1.2. mācību kursa modulis;

10.1.3. mācību kursa mērķis;

10.1.4. mērķauditorija;

10.1.5. tēmas;

10.1.6. dalībnieku ieguvumi;

10.2. laiks, ilgums, cena;

10.3. pasniedzēji;

10.4. kontakti;

10.5. atsauksmes.

11. Par mācību materiāliem iekļauj šādus datus:

11.1. nosaukums;

11.2. datne.

12. Sertifikātā iekļauj šādus datus:

12.1. reģistrēšanas datums;

12.2. reģistrācijas numurs;

12.3. dalībnieka vārds, uzvārds;

12.4. mācību pasākuma nosaukums;

12.5. akadēmisko stundu skaits.

13. Mācību grupu sarakstos iekļauj šādus datus:

13.1. mācību pasākuma nosaukums;

13.2. vietu limits;

13.3. pasniedzēja vārds, uzvārds;

13.4. dalībnieku skaits;

13.5. dalībnieka vārds, uzvārds.

14. Anketu un testu rezultātu sadaļā tiek iekļauti dati, kurus iegūst no dalībnieku aizpildītajām anketām un testu rezultātiem.

 15. Informācijas sistēmā papildus šo noteikumu 8. punktā minētajiem datiem par mācību dalībnieku, kurš piedalās skolas īstenotajā Eiropas Sociālā fonda projektā Nr.3.4.2.0/15/I/001 "Valsts pārvaldes cilvēkresursu profesionālā pilnveide labāka regulējuma izstrādē mazo un vidējo komersantu atbalsta jomā" vai projektā Nr.3.4.2.0/15/I/002 "Valsts pārvaldes cilvēkresursu profesionālā pilnveide korupcijas novēršanas un ēnu ekonomikas mazināšanas jomā", iekļauj īpašas kategorijas personas datus atbilstoši Eiropas Parlamenta un Padomes Regulas (ES) Nr. 1304/2013 (2013. gada 17. decembris) par Eiropas Sociālo fondu un ar ko atceļ Padomes Regulu (EK) Nr.1081/2006 I pielikumam.

**III. Datu iekļaušana informācijas sistēmā un to apstrādes kārtība**

16. Informācijas sistēmā šo noteikumu II nodaļā minētos datus iekļauj:

16.1. mācību koordinatori;

16.2. iestāžu koordinatori.

17. Iestādes koordinators reģistrē valsts vai pašvaldības institūcijas amatpersonu vai darbinieku mācībām skolā, ievadot datus informācijas sistēmā.

18. Pieteikties skolas mācībām var elektroniski skolas tīmekļa vietnē, autentifikācijai izmantojot drošu elektronisko parakstu vai tās kredītiestādes elektronisko norēķinu sistēmas autentifikācijas līdzekli, kura noslēgusi attiecīgu vienošanos par autentifikācijas pakalpojumu sniegšanu ar tīmekļa vietnes www.latvija.lv pārzini.

19. Tiesības piekļūt informācijas sistēmai piešķir un anulē skolas direktora pilnvarota amatpersona vai darbinieks – informācijas sistēmas administrators, pamatojoties uz institūcijas vadītāja motivētu pieprasījumu. Tiesības piekļūt datiem informācijas sistēmā atbilstoši lietotāja lomai un tiesībām ir:

19.1. mācību koordinatoriem;

19.2. skolas nodarbinātiem;

19.3. iestāžu koordinatoriem;

19.4. mācību dalībniekiem.

20. Tiesības bez maksas saņemt ziņas no informācijas sistēmas ir:

20.1. privātpersonām – par sevi;

20.2. zinātniekiem un pētniekiem – zinātniskiem vai statistiskiem pētījumiem nepieciešamos datus, ievērojot nosacījumu, ka ziņas nesatur personu identificējošus datus;

20.3. valsts un pašvaldību institūcijām – funkciju izpildei nepieciešamos datus normatīvajos aktos noteiktajā apjomā.

21. Informācijas sistēmā uzkrātos personas datus par Eiropas Savienības struktūrfondu līdzfinansēto mācību dalībniekiem glabā līdz 2032. gada 31. decembrim. Datus, kuru glabāšanas termiņš informācijas sistēmā ir beidzies, glabā informācijas sistēmas datu arhīvā.

22. Informācijas sistēmā uzkrātos personas datus par pamatdarbības mācību dalībniekiem glabā 2 gadus pēc mācību noslēguma. Datus, kuru glabāšanas termiņš informācijas sistēmā ir beidzies, glabā informācijas sistēmas datu arhīvā.

23. Katru datu apstrādi informācijas sistēmā auditē. Auditācijas pierakstus glabā 18 mēnešus, nodrošinot tiem ierobežotu piekļuvi.

24. Šo noteikumu 15. punktā minēto dalībnieku datus normatīvajos aktos noteiktajos gadījumos, kārtībā un apjomā nodod Eiropas Savienības fondu sadarbības iestādei – Centrālajai finanšu un līgumu aģentūrai un citām Eiropas Savienības fondu vadībā iesaistītajām nacionālajām iestādēm, Latvijas un starptautiskām revīzijas iestādēm, kuru kompetencē ir Eiropas Savienības fondu izdevumu un līgumsaistību izpildes kontrole un revīzija, pēc to pieprasījuma.

25. Šo noteikumu 15. punktā minēto mācību dalībnieku datu apstrādi skola veic saskaņā ar:

25.1. Eiropas Parlamenta un Padomes Regulu (ES) Nr.1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006;

25.2. Eiropas Parlamenta un Padomes Regulu (ES) Nr. 1304/2013 (2013. gada 17. decembris) par Eiropas Sociālo fondu un ar ko atceļ Padomes Regulu (EK) Nr.1081/2006.

Ministru prezidents A. K. Kariņš

Valsts kancelejas direktors J. Citskovskis

Moše-Možus 67225997

linda.mose-mozus@vas.gov.lv